Amalfikysten
Store norske leksikon,Geografi,Verdens geografi,Europa,Italias geografi
Amalfikysten er en kyststrekning i det sørlige Italia. Området ligger i regionen Campania, på sørsiden av Sorrentohalvøya sør for Napoli.
Amalfikysten er kjent for et mildt klima og vakker natur med bratte kalkfjell som stuper rett ned i havet, og som følge er den et populært turistmål. Langs kysten finnes en rekke pittoreske småbyer, blant annet Amalfi, Positano, Praiano og Ravello. I området dyrkes det vindruer og sitroner.Strekningen står på UNESCOs Liste over verdens kultur- og naturarv. Les mer i Store norske leksikon Italia Italias geografi Campania